CELEX: 62017TB0784
Language: hu
Date: 2018-01-18 00:00:00
Title: T-784/17. R. sz. ügy: A Törvényszék elnökének 2018. január 18-i végzése – Strabag Belgium kontra Parlament („Ideiglenes intézkedés iránti kérelem — Építési beruházásra irányuló közbeszerzések — Ideiglenes intézkedések iránti kérelem — Várakozási idő — Kirívóan alacsony összegű árajánlat — Fumus boni iuris — Sürgősség — Az érdekek mérlegelése”)

12.3.2018   
            
            
               HU
            
            
               Az Európai Unió Hivatalos Lapja
            
            
               C 94/28
            
         A Törvényszék elnökének 2018. január 18-i végzése – Strabag Belgium kontra Parlament
   (T-784/17. R. sz. ügy)
   ((„Ideiglenes intézkedés iránti kérelem - Építési beruházásra irányuló közbeszerzések - Ideiglenes intézkedések iránti kérelem - Várakozási idő - Kirívóan alacsony összegű árajánlat - Fumus boni iuris - Sürgősség - Az érdekek mérlegelése”))
   (2018/C 094/37)
   Az eljárás nyelve: francia
   
      Felek
   
   
      Felperes: Strabag Belgium (Anvers, Belgium) (képviselők: M. Schoups, K. Lemmens és M. Lahbib ügyvédek)
   
      Alperes: Európai Parlament (képviselők: Nagy Z. és Simon B. meghatalmazottak)
   
      Az ügy tárgya
   
   Az EUMSZ 278. és 279. cikken alapuló kérelem, amely egyrészt a Parlament 2017. november 24-i határozata végrehajtásának felfüggesztésére irányul, amely határozat elutasította a felperes ajánlatát és öt ajánlattevő részére ítélte oda az Európai Parlament brüsszeli épületeinek fővállalkozói építési munkálataira vonatkozó keretszerződés tárgyú közbeszerzési szerződést (06/D20/2017/M036. sz. ajánlati felhívás), másrészt pedig a Parlament különböző dokumentumok kiadására való kötelezésére irányul.
   
      A végzés rendelkező része
   
   
               1)
            
            
               A Törvényszék elnöke felfüggeszti a Strabag Belgium ajánlatát elutasító és az Európai Parlament brüsszeli (Belgium) épületeinek fővállalkozói építési munkálataira vonatkozó keretszerződés tárgyú közbeszerzési szerződést (06/D20/2017/M036. sz. ajánlati felhívás) öt ajánlattevő részére odaítélő 2017. november 24-i európai parlamenti határozat végrehajtását.
            
         
               2)
            
            
               A Törvényszék elnöke a kérelmet az ezt meghaladó részében elutasítja.
            
         
               3)
            
            
               A Törvényszék elnöke a (T–784/17 R) Strabag Belgium kontra Parlament ügyben 2017. december 6-án hozott végzést visszavonja.
            
         
               4)
            
            
               A Törvényszék elnöke a költségekről jelenleg nem határoz.